133
Balemaya ka di
1 Ala ta batoso yɛlɛnsira ta dɔnkiri. Dawuda ta Zaburu.
Can ra, balemaw ye bɛn, ka to ɲɔgɔn fɛ,
o ka ɲi dɛ! O ka di yɛrɛ le!
2 A bɛ i ko turu kasadiman min bɔnna Haruna kun na*,
min bɛ jigi fɔ a bonbosi kan,
fɔ Haruna bonbosi kan,
ka jigi ka se fɔ a ta deregeba kan ma.
3 A bɛ i ko Hɛrimɔn kuru ta gɔmiji,
min bɛ jigi Siyɔn kuruw kan.
Matigi Ala bɛ baraka di o yɔrɔ le ra,
ka si di, wagati bɛɛ.
* 133:2 O tun bɛ turu kɛ sarakalasebaga kun na k’a saninya k’a bla Ala ta baara kama.