112
Ala ta baraka bɛ mɔgɔɲuman kan
(Zaburu 111)
1 Aw ye Matigi Ala tando!
Matigi Ala ɲasiran bɛ mɔgɔ min na,
a ta kumaw ka di mɔgɔ min ye kosɛbɛ, o tigi ta ɲana.*
2 A ta durujaw le bɛna kɛ jamana mɔgɔ barakamanw ye;
sabu mɔgɔɲumanw ta siya bɛ baraka sɔrɔ.
3 Naforo ni fɛnɲumanw bɛ sɔrɔ a ta so,
a bɛ terenninya sira tagama tuma bɛɛ.
4 Hali dibi ra, Ala bɛ yeelen bɔ mɔgɔɲuman ye,
mɔgɔ min bɛ makari, ni a bɛ hina, ani a terennin lo.
5 Ni mɔgɔ bɛ makari a mɔgɔɲɔgɔn na ka juru don a ra,
ani k’a ta kow kɛ ka kaɲa ni can sira ye, o ka ɲi.
6 O tigi kɔni tɛna jɛngɛ ka bɔ a nɔ ra fiyewu!
Sabu mɔgɔw hakiri bɛ to mɔgɔ terennin na wagati bɛɛ!
7 A tɛ siran kibarojuguw ɲa,
a hakiri siginin lo, a jigi lanin bɛ Matigi Ala kan.
8 A ja siginin lo, a tɛ siran;
a laban, a bɛna a ɲa lɔ a juguw ra ka o bentɔ flɛ.
9 A b’a boro labla ka fagantanw sɔn;
a ta terenninya tɛ ban ka ye.
A ta fanga bɛ to ka kɔrɔta, ka bonya.
10 Mɔgɔjugu bɛ o ye ka dimi,
k’a ɲin ɲimi fɔ k’a yɛrɛ halaki;
mɔgɔjugu bɛ sama fɛn min nɔ fɛ, o bɛ tunu a ma.
* 112:1 Nin Zaburu hayanw bɛɛ kelen kelen bɛ damina ni heburukan sigininden dɔw ye, k’a ta a sigininden fɔlɔ ra, min ye Alɛfu ye, ka taga a bla a laban na min ye Tavu ye.